 Xafladda oo lagu qabtay Xaafadda Tjäna Angar ee degmada Borlänge ayaa waxaa soo qabanqaabiyay Dugsiga Tayo Stduiecirkel, waxaaney xafladda ka koobneyd seddex qeybood oo kala ah: 1- Shahaaddooyin lagu guddoonsiiyay arday dhammeysatay barashada gaadiid-kaxeynta, isla markaana ku guuleystay in ay qaataan ruqsadda gaadiid-kaxeynta ama Leesinka 2- Qeyb lagu haddiyado lagu guddoonsiiyay Arday ka qalin-jebisay dugsiyada sare ee magaalada Borlänge 3- iyo ugu dambeyntii qeyb billado iyo koob lagu guddoonsiiyay labo kooxood oo ku tartamay koob loo dhigay in lagu maamuuso ardayda ka qalin-jebisay Dugsiyada sare ee Magaalada Borlänge, iyadoo koobkaasna la siiyay hal-ku-dhig ah Xuskii Waxbarashada iyo dhiirigelinta dhalinyarada. 